

**2002 жылғы 7 маусымдағы Шанхай ынтымақтастық ұйымына мүше мемлекеттер арасындағы Өңірлік терроризмге қарсы құрылым туралы келісімге өзгерістер енгізу туралы хаттамаға қол қою туралы**

Қазақстан Республикасы Президентінің 2007 жылғы 13 тамыздағы N 380 Жарлығы

**ҚАУЛЫ ЕТЕМІН** :

      1. Қоса беріліп отырған 2002 жылғы 7 маусымдағы Шанхай ынтымақтастық ұйымына мүше мемлекеттер арасындағы Өңірлік терроризмге қарсы құрылым туралы келісімге өзгерістер енгізу туралы хаттаманың жобасы мақұлдансын.

      2. Осы Жарлық қол қойылған күнінен бастап қолданысқа енгізіледі.

*Қазақстан Республикасының*

*Президенті*

                                             Қазақстан Республикасы

                                                 Президентінің

                                           2007 жылғы 13 тамыздағы

                                                 N 380 Жарлығымен

                                                   МАҚҰЛДАНҒАН

 **2002 жылғы 7 маусымдағы Өңірлік терроризмге қарсы құрылым туралы Шанхай ынтымақтастық ұйымына мүше мемлекеттер арасындағы келісімге өзгерістер енгізу туралы**
**ХАТТАМАНЫҢ ЖОБАСЫ**

       Шанхай ынтымақтастық ұйымына мүше мемлекеттер төмендегілер туралы осы Хаттаманы жасасты:

 **1-бап**

     2002 жылғы 7 маусымдағы Өңірлік терроризмге қарсы құрылым туралы Шанхай ынтымақтастық ұйымына мүше мемлекеттер арасындағы  келісімге (бұдан әрі - Келісім) мынадай өзгерістер енгізілсін:

       Келісімнің 11-бабының үшінші абзацы мынадай редакцияда жазылсын:

       "Директорды ШЫҰ-ға мүше мемлекеттер басшылары Кеңесінің ұсынысы бойынша Кеңес тағайындайды. Директордың орынбасарларын аталған лауазымдар бекітілген тараптардың ұсынысы бойынша Кеңес лауазымға тағайындайды және лауазымнан босатады.";

       Келісімнің 21-бабы мынадай редакцияда жазылсын:

                          "21-бап

       ӨТҚҚ-ның ресми және жұмыс тілі орыс және қытай тілдері болып табылады.".

 **2-бап**

       Осы Хаттама Келісімнің 26-бабында көзделген тәртіппен күшіне енеді.

      Осы Хаттама қол қойылған күнінен бастап уақытша қолданылады.

      200\_\_ жылғы \_\_\_\_\_\_\_\_\_\_\_\_\_\_\_\_\_\_\_\_\_\_\_\_ қаласында орыс және қытай тілдерінде бір түпнұсқа данада жасалды әрі екі мәтіннің де күші бірдей.

**Қазақстан Республикасы үшін**

**Қытай Халық Республикасы үшін**

**Қырғыз Республикасы үшін**

**Ресей Федерациясы үшін**

**Тәжікстан Республикасы үшін**

**Өзбекстан Республикасы үшін**

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК